Kina muzeo en Los-Anĝeleso

La Akademia Muzeo de Filmoj (angle Academy Museum of Motion Pictures, akronime AMMP), aŭ mallonge Oskar-Muzeo, situas en Los-Anĝeleso. Ĝia malfermo estis origine planita por 2016 kaj estis prokrastita al aprilo 2021. Pro la KOVIM-19-pandemio, malfermo denove estis prokrastita al la 30-a de septembro 2021. Ĝin sponsoras la Akademio de Filmaj Artoj kaj Sciencoj. La konstruaĵon desegnis la arkitekto Renzo Piano kaj enhavas entute ĉirkaŭ 28 000 m² da ekspozicia, kineja kaj podetala spaco. Ĝi situas ĉe la angulo de Wilshire Boulevard kaj Fairfax Avenue, sur la Los-Anĝelesa Muzeo-Mejlo. La AMMP konsistas el du konstruaĵoj, la antaŭa May Company Building , ĉefa ekzemplo de flulinia modernismo kiu estis tute renovigita, kaj sfero kun teraso kiu ofertas vidojn de la Holivudaj Montetoj. Kolekto La muzeo promesas "unikajn spertojn kaj komprenojn pri filmoj kaj filmproduktado." La Akademio kolektas film-rilatajn materialojn ekde la 1930-aj jaroj kaj nun estas konsiderata la plej grava kolekto de kinhistorio en la mondo. La konstanta kolekto inkluzivas pli ol 12 milionojn da fotoj, 190 000 videodokumentojn, 80 000 scenarojn, 61 000 afiŝojn, kaj pli ol 104 000 objektojn el filmproduktado. Inter la plej gravaj objektoj de la muzeo estas la rubena pantoflo de Doroteo el La Sorĉisto de Oz, la tabuletoj de la Dek Ordonoj, la lasta kompleta modelo de la ŝarko el la filmo Jaws de Spielberg, kaj la tajpilo per kiu la scenaro por Psycho estis verkita. Referencoj Eksteraj ligiloj Oficiala retejo